Menstruacia
Dobry vecer pred troma mesiacm som s priatelkou mal pohlavny styk presli uz 3 mesiace na prvy mesiac mala mentruaciu a teraz 2 mesiace nemala moze byt tehotna?
Dobrý deň,
ďakujeme za Vašu otázku.
Žena nemôže byť tehotná a zároveň mať menštruáciu.  To však neznamená, že nemôže dôjsť ku krvácaniu počas tehotenstva. Nie je nezvyčajné, že sa u žien počas tehotenstva , najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, alebo vyzerať ako menštruácia (dokonca môže byť aj silnejšie). Oboje môžu sprevádzať aj kŕče podobné tým, ktoré ženy často pociťujú pri bolestivej menštruácii. Na potvrdenie alebo vyvrátenie prípadného tehotenstva je potrebné vykonať tehotenský test, alebo podstúpiť gynekologické vyšetrenie.
Prajem pekný zvyšok dňa.
S pozdravom
PharmDr. Veronika Kiabová